दुकानों का किराया कम करने की मांग
जायल आंचलिक| जायलग्राम पंचायत की दुकानों के किराएदारों ने बुधवार को सरपंच एवं ग्रामसेवक को ज्ञापन सौंपा। ज्ञापन में किराएदारों ने मांग की है कि ग्राम पंचायत की दुकानों का किराया ज्यादा होने के कारण हमारा व्यवसाय प्रभावित हो रहा है। ज्ञापन में मांग रखी कि ग्राम पंचायत अपनी वित्तीय शक्तियों का प्रयोग करते हुए दुकानों का किराया कम करें। किराएदारों ने 70 प्रतिशत तक किराया कम करने की मांग की है। इस मौके पर दुकानदार चैनसुख शर्मा, दामोदर कांकाणी, कमल किशोर, प्रहलाद शर्मा, जाकिर हुसैन, शिवकरण डूकिया, रिद्धकरण मांगलोदा, सीताराम लोमरोड़, वजीर अली, सदाम हुसैन, दयालराम, लोडूराम, झूमरराम, अशोक शर्मा सहित कई दुकानदार मौजूद थे।
hin_Deva hin_Deva